Blanka Vlašić

Blanka Vlašić hrvatska je atletičarka i rekorderka u skoku u vis, dvostruka svjetska prvakinja i viceprvakinja, evropska prvakinja i svjetska dvoranska prvakinja. Također ima i dvije olimpijske medalje: srebrnu iz Pekinga 2008. i bronzanu iz Rio de Janeira 2016.

Nakon uspješnih rezultata u svijetu seniorske atletike veliki teret očekivanja rezultata od nje na Olimpijskim igrama u Atini 2004. od strane hrvatske javnosti prekinuo je njen niz uspješnih nastupa. Zbog stresa se pojavio nepravilan rad štitnjače, te joj je ona operativno izvađena 2005. Uspješno se vratila skokovima početkom 2006. kad ostvaruje najbolje rezultate svoje karijere (već odranije je bila rekorderka Hrvatske s preskočenih 203 cm na otvorenom). 30. jula 2007. preskočila je 206 cm na atletskom mitingu u Solunu i tako postavila novi lični i hrvatski državni rekord, koji se samo 7 dana poslije ponovo srušila na mitingu u Stockholmu skokom od 207 cm. Na SP-u u Osaki 2. septembra 2007. skokom od 205 cm (iz trećeg pokušaja) postala je svjetska prvakinja. 31. augusta 2009. na mitingu u Zagrebu postavila je svoj novi lični rekord i drugi rezultat svih vremena: 208 cm.

Godine 2010. Međunarodna atletska federacija izabrala ju je za atletičarku godine u svijetu, a 6 puta izabrana je i za evropsku atletičarku mjeseca.

 Rezultati 
 januar 2006 - preskočenih 200 cm, dvoranski miting u Moskvi
 januar 2006 - preskočenih 200 cm, miting u Arnstadtu
 februar 2006 - preskočenih 202 cm, miting u Weinheimu
 14. februar 2006 - preskočenih 205 cm (hrvatski rekord) - dvoranski miting u Banskoj Bystrici
 12. mart 2006 - srebrna medalja na Svjetskom dvoranskom prvenstvu u Moskvi 2006 (preskočenih 200 cm)
 21. juli 2007 - preskočenih 205 cm (hrvatski rekord) - miting u Madridu
 30. juli 2007 - preskočenih 206 cm (hrvatski rekord) - miting u Solunu
 7. august 2007 - preskočenih 207 cm (hrvatski rekord) - miting u Stockholmu
 2. septembar 2007 - svjetska prvakinja s preskočenih 205 cm u Osaki

 Reference 

 Vanjski linkovi 

 Razgovor sa Blankom Vlašić (Oni pobjeđuju, Al Jazeera Balkans, 13. maj 2016) (YouTube)

Kategorija:Rođeni 1983.
Kategorija:Biografije, Split
Kategorija:Hrvatski atletičari
Kategorija:Hrvatski sportisti
Kategorija:Hrvatski olimpijci u atletici
Kategorija:Hrvatski skakači u vis
Kategorija:Dobitnici Nagrade "Franjo Bučar"
Kategorija:Sportisti na SP u atletici (Hrvatska)
Kategorija:Atletičari na Ljetnim olimpijskim igrama 2000.
Kategorija:Atletičari na Ljetnim olimpijskim igrama 2004.
Kategorija:Atletičari na Ljetnim olimpijskim igrama 2008.
Kategorija:Atletičari na Ljetnim olimpijskim igrama 2016.
Kategorija:Osvajači srebrne medalje na Olimpijskim igrama (Hrvatska)
Kategorija:Osvajači bronzane medalje na Olimpijskim igrama (Hrvatska)
Kategorija:Svjetski atletičar godine
Kategorija:Živi ljudi